Olaug Nilssen

**Olaug Nilssen** (født 1977) er en norsk forfatter og dramatiker, bosatt i Bergen.
## Liv og virke
### Bakgrunn
Nilssen er oppvokst i Solheimsdalen i Førde, var en stund bosatt i Odda, men bor nå i Bergen. Hun har studert litteraturvitenskap ved Universitetet i Bergen og skrivekunst ved Skrivekunst-akademiet i Hordaland. Hun har også gått et år på skrivelinja ved Heimly Folkehøgskole på Finnsnes. 

### Arbeid
Olaug Nilssen debuterte i 1998 med romanen *Innestengt i udyr* og fikk sitt gjennombrudd med boka *Få meg på, for faen* i 2005. Hun har blitt kåret til en av Norges ti viktigste unge forfattere, og holdt festtale da Noregs Mållag feiret 100 år; talen kalte hun Nokre vener slæst. Romanen *Få meg på, for faen* ble filmatisert i 2011.

Nilssen har også skrevet mye for teater, blant annet forestillingen *Stort og stygt*, som var et bestillingsverk til Det Norske Teatrets hundreårsjubileum. Teaterstykket *Skyfri himmel,* som hun skrev i samarbeid med Bjørn Eidsvåg, ble satt opp ved Rogaland Teater i 2006.

Nilssen arbeider også som skribent og bokanmelder. Nilssen har blant annet vært redaksjonsmedlem i litteraturtidsskriftet*[[Vagant (tidsskrift)|Vagant]]*, og sammen med Gunnhild Øyehaug var hun redaktør for det litterære tidsskriftet *Kraftsentrum*. Hun har også vært bokanmelder for Morgenbladet.

August 2008-2010 var hun leder for Skrivekunstakademiet i Hordaland. Hun har også vært nestleder i Norsk forfattersentrum. Hun var oppnevnt som medlem av Norsk kulturråd for perioden 2010–2013.

Nilssen skriver på nynorsk. I 2021 oversatte hun Lina Limans bok *Kunsten å feike arabisk* fra svensk til nynorsk.

i 2021 fikk Nilssen Fritt Ords Pris sammen med forfatterne Jan Grue og Bjørn Hatterud for deres sterke og kritiske bidrag til å belyse samfunnssituasjonen og ytringskulturen for funksjonshemmede i Norge.

## Verker
* 1998 *Innestengt i udyr* (roman) Det Norske Samlaget
* 2002 *[[Vi har så korte armar]]* (roman) Det Norske Samlaget
* 2004 *Ronnys rumpe* (barnebok) Damm
* 2005 *Hybrideleg sjølvgransking* (essay) Det Norske Samlaget
* 2005 *Få meg på, for faen* (roman) Det Norske Samlaget
* 2006 *Skyfri himmel* (drama, Rogaland Teater) 
* 2007 *Få meg på, for faen* (drama, Det norske teatret)
* 2009 *Nesten frelst av [[Sigvart Dagsland]]* (biografi) Det Norske Samlaget  
* 2012 *Kjøkenbenkrealisme - Ærlege historier om tidsklemma* Det Norske Samlaget  
* 2013 *Stort og stygt* (drama, Det norske teatret) Det Norske Samlaget 
* 2017 *Tung tids tale* (roman) Det Norske Samlaget 
* 2019 *Ikkje tenk på det* (drama) Det Norske Samlaget 
* 2020 *Yt etter evne, få etter behov* (roman) Det Norske Samlaget 

## Priser
*  Sokneprest Alfred Andersson-Ryssts fond 
*  Sigmund Skard-stipendet 
*  Bergensprisen, for *Få meg på, for faen*
*  Sunnmørsprisen for *Få meg på, for faen*
*  Brageprisen i klassen skjønnlitteratur for voksne for *Tung tids tale*
*2017 Nynorsk litteraturpris for *Tung tids tale*
*  Neshornet, Klassekampens kulturpris
*2021 Fritt Ords Pris

## Referanser


## Kilder
*Presentasjon av Olaug Nilssen i Forfatterkatalogen på Forfattersentrums nettsider

## Eksterne lenker
* 
* 
*  Noen av tekstene hennes i Vinduet
*  Olaug Nilssen i NRK Forfatter
*Digitaliserte bøker av Olaug Nilssen i Nasjonalbiblioteket
*Artikler om og av Olaug Nilssen i Norart